黃埔大橋

黃埔大橋係中國廣東省廣州市嘅一條橋，2003年12月23號喐手起，2008年12月16號落成通車。呢條橋橫跨珠江兩岸，將黃埔區同埋番禺區嘅東二環高速連埋一齊。呢條橋重係廣州市入面，過橋費最貴嘅橋。

連接位
北邊從黃埔區嘅南海神廟西邊冇幾遠嗰度開始，跨過珠江，南到番禺區化龍鎮東北邊。

長度、闊度、高度

橋全長7016.5米，闊41.69米，雙向6車道。橋底高度60米，主塔高226.14米。

收費
呢條橋嘅過橋費分為5類，分別係30、45、60、90同105蚊/車次。

珠江
廣州橋隧